Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2021/C 504/21)

Denne offentliggørelse giver ret til at gøre indsigelse mod ansøgningen jf. artikel 98 i Europa-Parlamentets og Rådets forordning (EU) nr. 1308/2013 (1) inden to måneder efter datoen for offentliggørelsen.

ENHEDSDOKUMENT

»BOLANDIN«

PDO-ES-N1876

Ansøgningsdato: 3. juli 2014

1. Betegnelse, der skal registreres

Bolandin

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

16. Vin af overmodne druer

4. Beskrivelse af vinen/vinene

Rødvine

— Udseende: Vinene skal som minimum have en høj farvedybde. Farvetone: Rød farve med nuancer, der varierer fra violet i unge vine til murstensrød i lagrede vin.

— Aroma: Vinene skal som minimum have en høj intensitet med aromaer af sorte og røde bær. Lagrede vine har anstrøg af krydderier og ristede aromaer.

— Prøvesmagning: Vinene skal som minimum være fyldige. Afbalanceret. Lang eftersmag. Afbalanceret syreindhold. Noter fra fadet (ristet).

Indhold af flygtige syrer:

≤ 0,65 g/l eddikesyre i unge vine

≤ 0,85 g/l eddikesyre i lagrede vine

Med hensyn til grænser, der ikke er angivet, skal gældende EU-lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,5 Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l) 130

Hvidvine

— Udseende: Gul farve. Strågul ved unge vine og gylden ved vine, som er gæret og/eller lagret på fade. Klar og lysende.

— Aroma: Vinene skal som minimum have en høj intensitet, være frugtagtige og have noter af tropiske frugter. Lagrede vine vil udvikle krydrede aromaer.

— Prøvesmagning: Vinene skal som minimum være mellemfyldige. Frisk og frugtagtig. Både unge og lagrede vine vil være velafbalancerede.

Indhold af flygtige syrer:

≤ 0,65 g/l eddikesyre i unge vine

≤ 0,85 g/l eddikesyre i lagrede vine

Med hensyn til grænser, der ikke er angivet, skal gældende EU-lovgivning overholdes.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,5 Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l) 170

Hvidvin fremstillet af overmodne druer

— Udseende: Intens, klar og skinnende gyldengul farve.

— Aroma: Vinene skal som minimum have en høj intensitet. Aromaer af honning, moden kvæde og figner. Meget frugtagtig.

— Smagning: Vinene skal som minimum være mellemfyldige, runde og glatte. Lang eftersmag.

Indhold af flygtige syrer:

≤ 0,74 g/l eddikesyre i unge vine

≤ 0,85 g/l eddikesyre i lagrede vine

≤ 0,72 g/l + 0,06 g/l eddikesyre for hver grad af naturligt alkoholindhold på over 10 % vol. i vine fremstillet af botrytiserede druer

Med hensyn til grænser, der ikke er angivet, skal gældende EU-lovgivning overholdes.

Bemærk: Da sukkerindholdet er over 5 g/l, kan disse hvidvine af overmodne druer have et svovldioxidindhold på op til 250 mg/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,5 Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l) 250

5. Vinfremstillingsmetoder

a. Væsentlige ønologiske fremgangsmåder

Særlig ønologisk fremgangsmåde

Modningsprocessen må under ingen omstændigheder anses for påbegyndt før den 1. oktober i høståret.

Dyrkningsmetode

Beplantningstætheden på »Bolandin«-vinmarkerne må ikke overstige 2 400 vinstokke pr. hektar.

b. Maksimale udbytter

Cabernet Sauvignon, Tempranillo og Merlot

7 500 kg druer pr. hektar

52 hl pr. hektar

Sauvignon Blanc og Chardonnay

7 400 kg druer pr. hektar

48 hl pr. hektar

Syrah

7 300 kg druer pr. hektar

51 hl pr. hektar

Moscatel de grano menudo (small grain muscat)

7 200 kg druer pr. hektar

28 hl pr. hektar

6. Afgrænset geografisk område

Det afgrænsede område Bolandin ligger i kommunen Ablitas (den selvstyrende region Navarra) og består af følgende matrikler:

Polygon 5: parcel 1 658.

Polygon 5: parcel 1 659.

Polygon 5: parcel 1 660.

Polygon 5: parcel 1 661.

Polygon 5: parcel 1 662.

Polygon 5: parcel 1 663.

Polygon 5: parcel 1 884.

Polygon 5, parcel 1 885 og jordstykke A (delvist), E, F, G og H.

7. Primær(e) druesort(er)

CABERNET SAUVIGNON

CHARDONNAY

MERLOT

MOSCATEL DE GRANO MENUDO (SMALL GRAIN MUSCAT)

SAUVIGNON BLANC

SYRAH

TEMPRANILLO

8. Tilknytning til det geografiske område

Omgivelser (naturlige faktorer)

Bolandin er navnet på den historiske lokalitet i kommunen Ablitas (Navarra), som er anerkendt i matrikelregistret for Navarra og de nationale kort udstedt af det spanske nationale geografiske institut. Bolandinområdet måler i alt ca. 170 ha. »Bolandin« er også navnet på den triangulationsstation, der er beliggende i det afgrænsede område.

»Bolandin« er skrevet med et »V« i nogle dokumenter, da der er to officielle sprog i Navarra: Castiliansk spansk (hvor navnet begynder med et »V« og indeholder et accenttegn) og baskisk (hvor det begynder med et »B« og ikke indeholder et accenttegn). Der er ingen accenttegn eller »V«-bogstav på baskisk.

På grundlag af undersøgelser og test udført af formanden for vinavl ved landbrugs- og fødevareafdelingen ved universitetet i La Rioja afgrænses området ud fra følgende naturlige faktorer: jordbund, topografi og klima.

Jordbund og topografi

Det afgrænsede område består af en lille, hævet slette i den højeste del af Bolandin og dens skråninger, som fører ned til en slette på den sydøstlige side, sydvest for Bolandin. Det afgrænsede område adskiller sig helt fra de omkringliggende områder på grund af dets højde over havets overflade, hældningen, eksponeringen og jordtyperne.

Den øverste del af den hævede slette (som er der, hvor vingården ligger) består af rødt ler, der stammer fra den aragonske tidsalder under den kontinentale tertiærtid. Under skrænten omkring de resterende terrasser er der en bred skråning mod sydvest med en svag hældning på 5 %. Her ligger størstedelen af vinmarkerne. Skråningerne består af grus, sand og ler, der stammer fra den tredje pleistocæne tidsalder under kvartærtiden.

Fra Bolandins grænse er topografien flad og består for det meste af aflejrede glacis fra den anden pleistocæne tidsalder under kvartærtiden, dvs. yngre materialer end dem, som Bolandin består af.

Områdets højde ligger mellem ca. 369 og 324 meter over havets overflade, dvs. betydeligt under højdeintervallet for den beskyttede oprindelsesbetegnelse »Navarra« (mellem 400 og 500 m).

Klima

Bolandin ligger på en sydvendt skråning, så parcellen har et unikt mesoklima med stor eksponering for sollys.

Den gennemsnitlige nedbør i de seneste 7-12 sæsoner var 379-354 mm om året, hvilket er meget lavt sammenlignet med gennemsnittet for den beskyttede oprindelsesbetegnelse »Navarra« (450-700 mm).

Vind er en anden afgørende faktor, idet den nordvestlige vind »Cierzo« er fremherskende 70 % af tiden. Det er en meget tør vind, der begrænser udviklingen af enhver form for sygdom.

Det afgrænsede område har højere temperaturer og mindre regn end gennemsnittet for den beskyttede oprindelsesbetegnelse »Navarra«. Området har et ekstremt fastlandsklima med middelhavsmæssige påvirkninger. Årstiderne er meget unikke: Kolde vintre, varme, næsten ikke-eksisterende forår og efterår og meget varme, lange og tørre somre. De unikke årstider har stor indvirkning på temperaturerne og nedbøren.

De højeste temperaturer om sommeren er meget høje (over 35 °C), og maksimumstemperaturer for hele Navarra og Ebrodalen registreres ofte i området. Minimumstemperaturerne i december og januar er meget lave (mellem -6 og -8 °C). Den årlige gennemsnitstemperatur er over 1 °C højere end for den beskyttede oprindelsesbetegnelse »Navarra«.

Menneskelige faktorer

Vinstokkene har været blandt de vigtigste afgrøder i Bolandin i århundreder. Området blev kunstvandet af Lodosakanalen via højdeforskelle. Det kunstvandede areal bestod hovedsagelig af vinmarker, der var tilplantet med århundredegamle vinstokke, som blev anvendt til fremstilling af vin af høj kvalitet, der blev aftappet og markedsført under navnet »Bolandin«.

I dag træffer eksperterne i vinforvaltningsteknikker beslutning om de bedste muligheder (udvælgelse af plantemateriale, kunstvanding, forvaltning af bladareal, begrænsning af udbyttet, forvaltning af næringsstoffer og vinplantebeskyttelsesmidler) afhængigt af klimaet og væksten i løbet af året med henblik på at opnå det bedste råmateriale. Eksperterne planlægger forskellige former for praksis på årsbasis, f.eks. udtynding af klaserne for at kontrollere udbyttet og fjernelse af blade på den side, hvor solen skinner på klaserne om morgenen, da dette styrker modningsprocessen. De blade, som solen skinner på om aftenen, fjernes ikke, da druerne ikke kan tåle varmen. Sidstnævnte praksis bidrager også til at undgå sygdomsspredning, da den forbedrer ventilationen omkring klaserne.

Da der er meget lidt nedbør, den relative luftfugtighed er meget lav, og jorden er meget tør, betyder tilgængeligheden af et kunstvandingsreservoir og evnen til at kontrollere kunstvanding, at det er muligt at påvirke modningsprocessen direkte, opnå optimale niveauer og sikre, at planterne holdes i den bedst mulige tilstand med henblik på vækst og produktivitet. Kunstvanding forvaltes meget omhyggeligt med tanke på kvalitet og ikke kvantitet for at opnå modne og afbalancerede druer.

Beskrivelse af vinen

Produktoplysninger: produktets kvalitet eller egenskaber, der i det væsentlige eller udelukkende kan tilskrives det geografiske område.

På grundlag af planternes fysiologiske adfærd som følge af klimaforholdene er vinenes væsentlige egenskaber som følger:

Rødvine: Vine med en dybere farve og et højere samlet indhold af polyphenol og tørstof. Vine med høj polymerisation, modenhed, finhed og silkebløde tanniner. Fyldig i munden uden skarphed og med en overdådig smag.

Mellemhøjt alkoholindhold.

Afbalanceret syreindhold, som aldrig er meget højt. Indholdet af æblesyre er særlig lavt på grund af forbrændingen af organiske syrer som følge af de høje temperaturer om sommeren. Det betyder, at vinene aldrig har en skarp og syrlig smagsoplevelse.

Meget lave niveauer af aromatiske forbindelser fra Pyrazinfamilien. Vine fremstillet af sorterne Syrah, Merlot og Cabernet er frugtigere end normalt, da aromaerne er mere frugtagtige end vegetabilske.

Meget modne phenolforbindelser, som begrænser vinenes iltbinding, hvilket undgår tilstedeværelsen af reducerende svovlaromaer. De resulterende vine er stærkt aromatiske og kraftige.

Lagring og iltning er langsom på grund af den høje polyphenolkoncentration, og det betyder, at vinene har en lang holdbarhed og ældes godt.

Ud over de karakteristika, der skyldes klimaet, skyldes andre af rødvinenes særlige egenskaber det afgrænsede områdes jordbundsforhold og topografi:

— Afbalanceret med et passende alkoholindhold og et højt indhold af polyphenol.

— Sorter med en lang vækstcyklus, såsom Cabernet Sauvignon, har tilpasset sig godt til miljøet. Dette resulterer i fuld modning af de faste dele og vine med et højt indhold af polyphenol.

— Et godt syreindhold, hvilket betyder, at vinene ældes godt og har en lang holdbarhed efter aftapningen.

— Vine med modne aromaer med høj intensitet, herunder anstrøg af frisk frugt.

Hvidvine: Planternes samme fysiologiske adfærd på grund af det geografiske miljø betyder, at hvidvinene har et afbalanceret syreindhold og et moderat højt alkoholindhold. På grund af deres optimale phenolmodenhed har de intense, kraftige aromaer, som forbliver friske over tid og giver en god volumen og struktur.

Hvidvine fremstillet af overmodne druer: Her er det geografiske miljø også årsagen til flere kendetegn, såsom et afbalanceret syreindhold, et godt samlet alkoholindhold, en intens frugtaroma, fyldighed og en skinnende gylden farve.

Tilknytning

Sammenhængen mellem det geografiske område og produktets egenskaber:

Bolandinvine får deres særlige egenskaber ved de naturlige forhold i det afgrænsede område og den menneskelige faktor ved valget af de afgrødesorter, dyrkningsmetoder og -typer, der er bedst egnet til disse naturlige forhold.

Samspillet mellem disse naturlige faktorer og den menneskelige ekspertise gør det muligt at opnå et produkt, der er unikt, specifikt og har sin egen særlige identitet, der adskiller det fra andre vine.

Det afgrænsede områdes beliggenhed i den sydligste del af Navarraregionen har stor indvirkning på klimaet, da varmeforholdene og maksimumstemperaturerne er de højeste i regionen. Denne indvirkning maksimeres yderligere af, at det afgrænsede område har sydvendte skråninger, så på lokalt plan i vinmarkerne i det afgrænsede område er temperaturerne meget højere, og den relative fugtighed er meget lav.

Nedbøren i det afgrænsede område er også den laveste i regionen af følgende årsager:

— Regn fra syd: På grund af Foehneffekten betyder Sierra de Moncayo, at det regner på sydsiden og ikke på den nordlige dal i disse bjerge, hvor det afgrænsede område, Bolandin, er beliggende.

— Regn fra nord: Grundet den umiddelbare nærhed til Ebrofloden stopper regnen fra nord, inden den når syd for floden, hvor det afgrænsede område er beliggende. Denne virkning forstærkes af, at denne regn følger efter nordlige vinde, som nedbringer den relative fugtighed via lave temperaturer og dermed bidrager til de tørre betingelser.

Disse særlige klimaforhold har fysiologiske virkninger på vinstokkene, hvilket har tydelige konsekvenser for Bolandinvinenes analytiske og organoleptiske egenskaber.

Vinenes mest bemærkelsesværdige egenskaber, som giver dem deres særlige identitet som følge af vinstokkenes fysiologiske adfærd under disse klimaforhold, er følgende:

— Rødvinene har en mere intens farve med et højere samlet polyphenolindeks og polymerisering, modenhed, finhed og silkebløde tanniner, hvilket betyder, at de er fyldige i munden uden skarphed og med en overdådig smag.

Aromaerne er frugtagtige og mindre vegetabilske end normalt, da niveauet af aromatiske pyrazinforbindelser i vine fremstillet af sorter som Syrah, Merlot og Cabernet Sauvignon er meget lavt.

— Rødvine, hvidvine og hvidvine, der er fremstillet af overmodne druer, har et højt alkoholindhold, hvilket øger den overdådige smag og sødmen i munden.

— Rødvine, hvidvine og hvidvine, der er fremstillet af overmodne druer, har et afbalanceret syreindhold, som aldrig er meget højt. Indholdet af æblesyre er særlig lav på grund af forbrændingen af organiske syrer som følge af de høje temperaturer om sommeren under modningen. Det betyder, at hverken rødvinene, hvidvinene eller de hvidvine, der er fremstillet af overmodne druer, er stærkt syrlige, hvilket kan være tilfældet med vine fra andre mere nordlige underområder, hvor niveauet af æblesyre er højere.

— Rødvine, hvidvine og hvidvine, der er fremstillet af overmodne druer, har meget modne phenolforbindelser, som begrænser vinenes iltbinding, hvilket undgår tilstedeværelsen af reducerende svovlaromaer. De resulterende vine er stærkt aromatiske og kraftige.

— I rødvine og hvidvine, der er fremstillet af overmodne druer, er lagring og iltning langsom på grund af den høje polyphenolkoncentration, og det betyder, at vinene har en lang holdbarhed og ældes godt.

— Hvidvine, der er fremstillet af overmodne druer, har et meget højt samlet alkoholindhold og en gyldengul farve på grund af den lange periode, hvor de udsættes for sollys, hvilket resulterer i et gyldent produkt. Manglen på regn gør det muligt at overmodne over en lang tidsperiode, hvilket resulterer i intense aromaer af modne frugter, honning og citrusnoter.

Geologien i det afgrænsede område består af en lerrig jord. Denne lerrige jordtype kaldes også for »lerskifer«. Disse jordaggregater har typisk et højt saltindhold, hvilket betyder, at landbrugsjorden i dette afgrænsede område har et højt saltindhold (bestemt ved test i henhold til parameteren for elektrisk ledningsevne = 0,5-2,5dS/m), som er betydeligt højere end i andre områder.

På grund af jordens høje ledningsevne må vinstokkene kæmpe med det ekstra osmotiske tryk, der genereres af den høje koncentration af opløste stoffer i jorden. Som enhver anden plante skal vinstokkene ved optagelse af vand fra jorden også akkumulere en betydelig mængde opløste stoffer (hovedsagelig mineraler og salte) i deres indre og i saften i alle faser af vækstcyklussen. Dette gør det muligt for vinstokkene at trives i denne jordtype, og det har også en direkte indvirkning på klasernes sammensætning, da de også indeholder højere koncentrationer af salte og mineraler i både frugtkødet og skindet.

Denne højere koncentration af salte og mineraler overføres også direkte til vinene, hvilket resulterer i vine med et meget højt tørstofindhold. Denne egenskab betyder, at vinene har en meget fyldig og rig smag med en let saltagtig note i munden. Dette er en af de mest karakteristiske egenskaber ved de vine, der produceres i det afgrænsede område Bolandin.

Ud over disse naturlige forhold giver den menneskelige faktor og ekspertise også vinene enestående egenskaber, da de beslutninger, der træffes i forbindelse med etablering af vindyrkningsarealer og under dyrkning, maksimerer de enestående egenskaber, som stammer fra det naturlige miljø.

Et eksempel herpå er valget af sorter, som er enestående for området og godt tilpasset de særlige forhold i det afgrænsede område Bolandin.

Alle de sorter, der dyrkes, er genetisk tilpasset de ekstreme varmeforhold i det afgrænsede område. Den vigtigste tilpasning er baseret på udvælgelse af vinstoksorter med et stort potentiale for syntetisering af organiske syrer (vinsyre) med henblik på at fremstille vine, der har en afbalanceret smag. Denne balance er baseret på modregning af det genopfriskende element, der leveres af vinens naturlige syrer, det høje alkoholindhold og det fyldige aspekt, der er karakteristisk for det afgrænsede område.

En anden tilpasning, der skyldes den menneskelige faktor, som er specifik for Bolandin, er de dyrkningsstrategier, der sigter mod at opnå et moderat til lavt udbytte. Disse begrænsede udbytter, som aldrig overstiger 7 500 kg/ha, fører til vine af meget høj kvalitet i den forstand, at de frugtagtige aromaer har en profil, der er meget intens og moden. De er også meget intense i munden med en god struktur som følge af den høje samlede koncentration af polyphenoler. Disse polyphenoler kan også være meget modne, som er tilfældet for rødvinene, som er glatte og harmoniske.

I betragtning af ovennævnte naturlige faktorer (klima, jordbund og topografi) og de menneskelige faktorer, der danner grundlag for de forskellige vindyrkningsmetoder og ønologiske fremgangsmåder, er vinenes analytiske egenskaber derfor forskellige fra dem, der fremstilles i området med den beskyttede oprindelsesbetegnelse »Navarra«, således som det fremgår af nedenstående sammenligningstabel:

SAMMENLIGNING MELLEM VIN MED DEN BESKYTTEDE OPRINDELSESBETEGNELSE »NAVARRA« OG VIN MED BETEGNELSEN »BOLANDIN«

(PARAMETER: NAVARRA BOB/BOLANDIN)

»Navarra« BOB »Bolandin« HVIDVINE VIRKELIGT ALKOHOLINDHOLD (% VOL.): ≥10,50 ≥12,5 SO2 I ALT (mg/l) ≤190 ≤170 INDHOLD AF FLYGTIGE SYRER I UNGE VINE (g/l eddikesyre) ≤0,75 ≤0,65 INDHOLD AF FLYGTIGE SYRER I LAGREDE VINE (g/l eddikesyre) ≤1 ≤0,85 RØDVINE VIRKELIGT ALKOHOLINDHOLD (% VOL.): ≥11,50 ≥12,5 SO2 (mg/l) I ALT ≤140 ≤130 FARVEINTENSITET (DO420+DO520+DO620) u.a.cm. ≥4,5 ≥8 TPI (DO280) - >55 INDHOLD AF FLYGTIGE SYRER I UNGE VINE (g/l eddikesyre) ≤0,75 ≤0,65 INDHOLD AF FLYGTIGE SYRER I LAGREDE VINE (g/l eddikesyre) ≤0,9 ≤0,85 HVIDVINE FREMSTILLET AF SENT HØSTEDE DRUER ELLER OVERMODNE DRUER VIRKELIGT ALKOHOLINDHOLD (% VOL.): ≥10,50 ≥12,5 SUKKER I ALT (g/l) ≥45 ≥60 SO2 I ALT (mg/l) ≤300 ≤250 INDHOLD AF FLYGTIGE SYRER I UNGE VINE (g/l eddikesyre) ≤0,75 ≤0,74 INDHOLD AF FLYGTIGE SYRER I LAGREDE VINE (g/l eddikesyre) ≤0,9 ≤0,85 INDHOLD AF FLYGTIGE SYRER I BOTRYTISEREDE DRUER (eddikesyre) ≤0,78 g+(1 ) ≤0,72 +(1 ) MAKSIMALT UDBYTTE (KG/HA) TEMPRANILLO 8 000 7 500 CABERNET SAUVIGNON 8 000 7 500 MERLOT 8 000 7 500 SYRAH 8 000 7 300 CHARDONNAY 8 000 (UNDTAGELSESVIS 9 200 ) 7 400 SAUVIGNON BLANC 8 000 (UNDTAGELSESVIS 9 200 ) 7 400 MOSCATEL GRANO MENUDO (SMALL GRAIN MUSCAT) 8 000 (UNDTAGELSESVIS 9 200 ) 7 200

(1) + 0,06 g/l for hver grad af naturligt alkoholindhold på over 10 % vol.

Det er vigtigt at huske på, at det afgrænsede område dækker ca. 170 hektar, og at der i øjeblikket ikke er plantet andre vinstokke i området og ikke er andre vingårde end dem, der tilhører ansøgeren, som ejer i alt ca. 205 hektar. Andre producenter kan anvende den registrerede betegnelse, hvis de skulle etablere sig inden for det afgrænsede område i fremtiden, forudsat at de opfylder de i produktspecifikationen fastsatte betingelser. Dette er et helt plausibelt scenario, da det afgrænsede område dækker ca. 170 hektar, og der derfor er plads til flere producenter og/eller vingårde.

9. Andre vigtige betingelser

Retsgrundlag:

National lovgivning

Type supplerende betingelse:

Emballering i det afgrænsede geografiske område

Beskrivelse af betingelsen:

Vinene tappes på flasker i produktionsområdet, fordi processen for alle de vine, der er omfattet af betegnelsen, afsluttes med endnu en modningsfase i flasken. I denne fase øger reduktionsprocessen vinenes kvalitet og afrunder deres smag. De er klar til indtagelse, når de har opnået de organoleptiske egenskaber, der er fastsat for hver vintype.

Link til produktspecifikationen

http://goo.gl/UZCXBV

(1) EUT L 347 af 20.12.2013, s. 671.